ร้านครัวปลาทูตั้งอยู่ถนนหลังม.บูรพาเป็นบ้านขนาดกลางๆที่เปิดเป็นร้านอาหาร เปิดทุกวันยกเว้นวันจันทร์ตั้งแต่ 10.00 - 21.00 น. ที่นั่งในร้านถือว่ามีเยอะกลางๆ เมนูอาหารเป็นพวกของทะเลแต่ไม่หลากหลายนักโดยจะเน้นปลาทูเป็นหลัก ราคาถือว่าสูงนิดๆเหมาะกับการมากินเป็นกลุ่ม มาร้านครั้งแรกลองไปหลายอย่าง อาหารที่นี่ทุกจานจะทำใหม่ฉะนั้นจะร้อนมากๆตอนเอามาเสิร์ฟ เครื่องดื่มและน้ำแข็งไม่ฟรี
- ทอดมันปลาอินทรีย์ 100 บาท ได้มา 6 ชิ้นกลางๆ ทั้งน้ำจิ้มและตัวเนื้อทอดมันออกหวานไปนิดนึง แต่เนื้อทอดผสมเนื้อปลาอร่อยไม่คาว ออกแป้งเยอะนิดๆ ไม่มันและเลี่ยนเกินไป ไม่ค่อยเผ็ด รสชาติโดยรวมกลางๆ ให้ 3.3/5
- ปลาทูทอดน้ำปลา 100 บาท ได้มา 6 ชิ้น ตัวขนาดกลางๆแต่กรอบอร่อยมาก ไม่ค่อยเค็มนักออกหวานนิดๆ เนื้อกรอบ หัวปลาทอดกรอบจนเดึ้ยวได้ เป็นเมนูที่แนะนำเลย ให้ 3.7/5
- ปลาทูต้มมะนาว 120 บาท รสชาติธรรมดา น้ำเปรี้ยวนิดๆไม่ค่อยเผ็ด เหมือนร้านทั่วไป ให้ 3.4/5
- แกงเขียวหวานปลาอินทรีย์ 160 บาท แพงนิดๆเมื่อเทียบกับปริมาณ น้ำออกมันๆ เผ็ดนิดๆ รสอ่อนไปนิดนึง เนื้อปลาไม่มีก้างเลย ได้มาหลายชิ้นดี ไม่แข็ง ผักสดไม่เหม็น รสชาติพอใช้ เป็นแกงเขียวหวานที่รู้สึกว่าโดยรวมมันไปนิดขาดรสชาติที่เป็นเอกลักษณ์ของตัวแกง แต่ก็อร่อยไปอีกแบบ แนะนำ ให้ 3.5/5
- หมึกทอดกระเทียม 150 บาท หมึกอร่อยมากๆสดไม่คาว ไม่เหนียวเกิน ไม่เลี่่ยน ไม่มัน รสอ่อน โดยรวมกลมกล่อมอร่อยมาก แนะนำๆ ให้ 3.8/5
- ข้าวผัดปูจานเล็ก 80 บาท ปริมาณไม่มาก เป็นข้าวผัดที่มันๆออกรสไปทางจืด ไม่หอมนัก เนื้อข้าวโอเค เนื้อปูสดอร่อยดี รสชาติโดยรวมยังไม่ถึงขั้น ให้ 3.2/5
- ผัดฉ่าตับปลาทู 150 บาท เป็นเมนูรายวันและจะไม่มีเขียนในเมนู ตั้งใจมากินและแอบผิดหวังนิดๆเพราะรสชาติที่เผ็ดเกินไป และตัวตับยังคาวไปนิดนึงและก็ได้น้อยเมื่อเทียบกับราคา รสชาติไม่กลมกล่อมเลย ให้ 3.2/5
โดยรวมเป็นอีกร้านอาหารทะเลที่น่าสนใจแต่รู้สึกแพงไปนิดนึงเมื่อเทียบกับปริมาณที่น่าจะได้มากกว่านี้ เมนูไม่หลากหลายขาดพวกหอยๆ ปลาอื่นๆ เป็นต้น การบริการก็ถือว่าไม่ค่อยประทับใจเพราะพนักงานน้อยไม่พอต่อโต๊ะลูกค้าเลยทำให้ต้องเรียกหลายครั้งถึงจะมา แต่พนักงานทุกคนบริการดีขยันทำงานอันนี้ต้องชมเสียดายที่ปริมาณพนักงานน้อยไปเมื่อเทียบกับโต๊ะในร้าน วันที่ไปมีคนมากินเรื่อยๆไม่ขาดสายเลย มาร้านนี้ต้องมาลองพวกปลาทูเท่านั้น เมนูอื่นพอใช้ได้บ้างแต่ก็ยังไม่ถึงขั้นประทับใจจนต้องแนะนำให้มาลอง